На основу члана 55. став 1. тачка 2), члана 57. став 2, члана 60. став 1. тачка 1) Закона о јавним набавкама („Службени гласник Републике Србије“, број 124/12, 14/15 и 68/15)

**МИНИСТАРСТВО**

 **ТРГОВИНЕ, ТУРИЗМА И ТЕЛЕКОМУНИКАЦИЈА**

 **11000 Београд, Немањина 22-26**

 о г л а ш а в а

# ПОЗИВ ЗА ПОДНОШЕЊЕ ПОНУДА

**за јавну набавку мале вредности – Настава страног језика за запослене**

**Број јавне набавке ЈН МВ 43/2015**

1. **Министарство трговине, туризма и телекомуникација, Немањина 22-26, Београд, [www.mtt.gov.rs](http://www.mtt.gov.rs/),** орган државне управе,позива сва заинтересована лица да поднесу своје понуде под условима из конкурсне документације.за предметну јавну набавку.

**2. Предмет јавне набавке је услуга – настава страног језика за запослене.**

 **Назив и ознака из општег речника набавке:**

 80580000 – организовање течајева за учење језика.

Предмет јавне набавке ближе је одређен у конкурсној документацији.

 **3. Критеријум за доделу уговора:**

Критеријум за доделу уговора је најнижа понуђена цена - цена стандардног курса

енглеског језика по полазнику без ПДВ-а.

**Резервни критеријум:**

У случају да два или више понуђача понуде исту најнижу цену, Наручилац ће избор извршити и уговор доделити према критеријуму дужи рок плаћања и то другог дела плаћања који ће Наручилац реализовати по окончању уговорних обавеза Добављача тј. спроведеним обукама у року који одреди Понуђач (прихватљиво за Наручиоца је не краће од 15 дана нити дуже од 45 дана) од дана достављања уредне фактуре и Извештаја о спроведеним обукама.

1. **Начин преузимања конкурсне документације:**

Конкурсна документација је доступна на интернет адреси Министарства трговине, туризма и телекомуникација: www.mtt@gov.rs и Порталу јавних набавки http://portal.ujn.gov.rs/

**5. Начин подношења понуда и рок:**

 Рок за подношење понуда је **14.12.2015**. године до **10:00** часова на писарници Наручиоца.

 Послове писарнице за Наручиоца обавља писарница Управе за заједничке послове републичких органа, ул. Немањина 22-26, Београд.

 Детаљно упутство о начину подношење понуда је дато у конкурсној документацији за предметну јавну набакву.

**6. Време, место и начин отварања понуда:**

Отварање понуда одржаће се истога дана по истеку рока за подношење понуда, у **11:00** часова у просторијама Наручиоца, Немањина 22-26, 3 спрат, канцеларија број 8.

Отварање понуда је јавно.

**7. Услови под којима представници понуђача могу учествовати у поступку отварања понуда:**

 Представници понуђача који присуствују јавном отварању понуда у име понуђача морају Комисији Наручиоца доставити одговарајуће овлашћење потписано од стране одговорног лица понуђача и са печатом понуђача. У противном наступају као јавност и не могу предузимати активне радње у поступку (потписивање записника, истицање приговора и др.)

**8. Рок за доношење одлуке:**

 Рок за доношење одлуке не може бити дужи од 10 дана од дана отварања понуда.

**9. Контакт:**

Министарство трговине, туризма и телекомуникација - Одсек за јавне набавке, Немањина 22-26, Београд, седми спрат, анекс А, канцеларија број 3, контакт телефон: 011/3622-113, мејл: javnenabavke@mtt.gov.rs.